
Utangulizi‏ 


Baada ya kumshukuru Mwenyezi Mungu na kumtakia Rehma 
na amani Nabii Muhammad (s.a.w) pamoja na familia yake na 
Maswahaba zake na Waislamu wote watakao fuata mwenendo 
wake mpaka siku ya mwisho tuna muomba Mwenyezi Mungu 
atujaalie nasi tuwe miongoni mwahao Aamiin. 


Kutoka kwa AbaHuraira (r.a) amesema: Amesema Mtume 
Muhammad (s.a.w): (Hakika jambo la kwanza atakalo ulizwa 
mja siku ya kiyama miongoni mwa neema, ataambiwa: 

Jee! Sijakupa afya njema na kukunywesha maji ya baridi?). 
kapokea hadithi hii Imam Tirmidhi. 


MIONGONI MWA ADABU ZA KULA: 


1: Kutaja jina la Mwenyezi Mungu Mwanzo wa kula kwako. 
Kutoka kwa Bibi Aisha (r.a) kwamba Mtume (s.a.w) amesema: 
(atapo kula Mmoja wenu ataje jina la Mwenyezi Mungu 
Mtukufu, akisahau kutaja jina la Mwenyezi Mungu Mwanzo wa 
kula, asema: kwa jina la Mwenyezi Mungu mwanzo wake na 
mwisho wake). Kapokea hadithi hii Imam Tirmidhi, na Ahmad, 
na Daramy. 


2: kusema Bismi Ilahi, ni kila mtu, sio kwamba akisema Mmoja 
anawatosheleza wengine anao kula nao, kwa sababu Sunna hii 
niya kila mtu inatakiwa aiseme, wala usiifananishe na Salamu, 
Hadithi ya Amru bin Salama (r.a) wakati aliambiwa na Mtume 
(s.a.w): (Ewe kijana! Sema: Bismillahi, na ule kwa mkono wako 
wa kulia, na ule mbele yako). 





3: NAMNA YA KUSEMA BISMILLAHI WAKATI WA 
KULA NA KUNYWA: 

Aseme: Bismillah, wala asizidishe Arrahmani rrahiim. Laity 
akisema: Bismillahi Rrahmani Rrahiim, atakuwa kenda kinyume 
na Sunna. 


Kwa hakika limepokelewa tamko la wazi la (Bismillah) katika 
hadithi alio ipokea Imam Abii Daud na Tirmidhi, na 
kaisahihisha Shekh Albani (r.h) kwa hadithi ya Bibi Aisha (r.a) 
amesema: amesema Mtume (s.a.w): 

(Atapo kula Mmoja wenu chakula, na aseme: Bismillah). 
Na katika hadithi nyingine, kutoka kwa Amru (r.a) amesema: 
nilikuwa kijana mdogo katika malezi ya Mtume (s.a.w) mkono 
wangu ulikuwa hautulii kwenye sahani ya chakula, akaniambia 
Mtume (s.a.w): (Ewe kijana! Utakapo anza kula, useme: 
Bismillah). 


Kapokea hadithi hii Imam Twabarani, na akasema Shekh Albani 
upokezi wake ni sahihi, kwa sharti za Imam Bukhari na Muslim, 
zingatia hili kwa sababu ni muhimu sana kwa wale wanao 
tukuza Sunna, na wala hawakubali kuzidisha zaidi ya Bismillah. 
Angalia Irwail-Ghaliil, (3/31). 


Kwa haya machache tuna muomba Mwenyezi Mungu atujaalie 
tuyafanyie kazi haya na mengine Inshaallah!. 


Ewe Mola wetu zipeleke Rehma na Amani kwa Mtume wetu 
Muhammad (s.a.w) pamoja Familia yake na Maswahaba haze na 
Waislamu wote hadi siku ya mwisho. Aamiin. 





